## Pravilnik o zaštiti gljiva (Fungi)

### NN 115/1998 (2.9.1998.), Pravilnik o zaštiti gljiva (Fungi)

# **DRŽAVNA UPRAVA ZA ZAŠTITU PRIRODE I OKOLIŠA**

Na temelju članka 14. stavka 2., u svezi s člankom 11. stavkom 2. Zakona
o izmjenama i dopunama Zakona o ustrojstvu ministarstava i državnih upravnih
organizacija ("Narodne novine" br. 131/97), te članka 13. stavka 2. i članka
36. stavka 3. Zakona o zaštiti prirode ("Narodne novine" br. 30/94 i 72/94),
ravnatelj Državne uprave za zaštitu prirode i okoliša, uz prethodno pribavljeno
mišljenje ministra poljoprivrede i šumarstva, donosi

## **PRAVILNIK**

### **O ZAŠTITI GLJIVA *(Fungi)***

I. OPĆE ODREDBE

Članak 1.

Ovim Pravilnikom proglašavaju se zaštićenima pojedine vrste samoniklih
gljiva i određuju uvjeti za ishođenje dopuštenja za sakupljanje gljiva
radi stavljanja u promet.

Članak 2.

U ovom Pravilniku koriste se pojmovi sa sljedećim značenjem:

- samonikle gljive su gljive koje spontano rastu na prirodnim, poluprirodnim
i kultiviranim staništima,

- micelij je tijelo gljive, a uglavnom se nalazi unutar supstrata, najčešće
tla ili biljnih ostataka,

- plodišta su organi za razmnožavanje što ih stvara najveći broj vrsta
gljiva i neophodni su za preživljavanje tih vrsta gljiva, a micelij ih
formira samo povremeno,

- nadzemne gljive su vrste gljiva čija se plodišta razvijaju na površini
tla ili na biljnom supstratu iznad površine tla,

- podzemne gljive su vrste gljiva čija se plodišta razvijaju ispod površine
tla,

- sakupljanje gljiva je postupak sakupljanja samoniklih gljiva za osobne
potrebe, ili u svrhu prerade, trgovine i drugog prometa,

- sakupljač gljiva je fizička osoba koja sakuplja samonikle gljive za
osobne potrebe, ili u svrhu prerade, trgovine i drugog prometa.

Članak 3.

U smislu ovog Pravilnika zaštićene su one vrste samoniklih gljiva koje
su vrlo rijetke i one čije su populacije znatno smanjene zbog uništenja
staništa ili zbog prekomjernoga i nekontroliranoga sakupljanja, te prijeti
opasnost njihova nestanka, (u daljnjem tekstu: posebno ugrožene vrste gljiva).

II. POSEBNO UGROŽENE VRSTE GLJIVA

Članak 4.

Posebno ugroženim vrstama gljiva proglašvaju se vrste i to:

**1. razred *Discomycetes:***

*- Ascotremella faginea,*

*- Caloscypha fulgens,*

*- Cudonia circinans,*

*- Discina gigas,*

*- Discina leucoxantha,*

*- Discina parma,*

*- Geoglossum umbratile,*

*- Geopyxis majalis,*

*- Holwaja mucida,*

*- Leucoscypha ovilloides,*

*- Microglossum olivaceum,*

*- Microglossum viride,*

*- Pachyella violaceonigra,*

*- Pseudorhizina sphaerospora,*

*- Psilopezia nummularialis,*

*- Ptychoverpa bohemica,*

*- Scutellinia minor,*

*- Spathularia flavida,*

*- Strossmayeria rackii,*

*- Trichoglossum hirsutum,*

*- Urnula craterium,*

*- Verpa conica.*

**2. razred *Hymenomycetes,***

**a) red *Aphyllophorales:***

*- Albatrellus pes-caprae,*

*- Aleurocystidiellum subcruentatum,*

*- Amylocistis lapponicus,*

*- Antrodia crassa,*

*- Antrodia variiformis,*

*- Antrodiella citrinella,*

*- Antrodiella fragrans,*

*- Atheloderma mirabilis,*

*- Aurantioporus croceus,*

*- Auriporia aurulenta,*

*- Buglossoporus pulvinus,*

*- Ceriporiopsis placenta,*

*- Ceriporiopsis subrufa,*

*- Columnocystis ambigua,*

*- Cotylidia pannosa,*

*- Flavophlebia sulphureo-isabellina,*

*- Fomitopsis rosea,*

*- Gloeoporus dichrous,*

*- Hericium alpestre,*

*- Hericium coralloides,*

*- Hericium erinaceum,*

*- Junghuhnia fimbriatella,*

*- Lopharia spadicea,*

*- Metulodontia nivea,*

*- Phellinus pouzarii,*

*- Phellinus rimosus,*

*- Pilatoporus spraguei,*

*- Piptoporus soloniensis,*

*- Polyporus umbellatus,*

*- Pulchericium caeruleum,*

*- Skeletocutis jelicii,*

*- Skeletocutis papyracea,*

*- Sparassis crispa,*

*- Sparassis nemecii,*

*- Spongipellis delectans,*

*- Steccherinum setulosum,*

*- Trametes ljubarskyi,*

*- Tyromyces fissilis.*

**b) red *Agaricales:***

*- Amanita caesarea,*

*- Amanita franchetti,*

*- Amanita lepiotoides,*

*- Amanita solitaria,*

*- Amanita vittadinii,*

*- Bolbitius variicolor,*

*- Boletinus cavipes,*

*- Boletus depilatus,*

*- Boletus dupainii,*

*- Boletus fechtneri,*

*- Boletus fragrans,*

*- Boletus impolitus,*

*- Boletus pulverulentus,*

*- Boletus regius,*

*- Boletus rhodoxanthus.*

*- Calocybe ionides,*

*- Chalciporus rubinus,*

*- Chamaemyces fracidus,*

*- Cortinarius bulliardi,*

*- Cortinarius praestans,*

*- Cortinarius violaceus,*

*- Dermoloma josserandii,*

*- Entoloma corvinum,*

*- Hygrocybe calyptriformis,*

*- Hygrocybe cantharellus,*

*- Hygrocybe flavipes,*

*- Hygrocybe intermedia,*

*- Hygrocybe lacmus,*

*- Hygrocybe nitrata,*

*- Hygrocybe ovina,*

*- Hygrocybe perplexa,*

*- Hygrocybe punicea,*

*- Hygrocybe spadicea,*

*- Hygrocybe unguinosa,*

*- Hygrophorus aureus,*

*- Hygrophorus capreolorius,*

*- Hygrophorus hypothejus,*

*- Hygrophorus lucorum,*

*- Hygrophorus marzuolus,*

*- Hygrophorus penarius,*

*- Hygrophorus poetarum,*

*- Hygrophorus russula,*

*- Inocybe godeyi,*

*- Lactarius acris,*

*- Lactarius controversus,*

*- Leucocortinarius bulbiger,*

*- Leucopaxillus gentianeus,*

*- Leucopaxillus compactus,*

*- Limacella guttata,*

*- Lyophyllum transforme,*

*- Phylloporus pelletieri,*

*- Pleurotus calyptratus,*

*- Pleurotus cornucopiae,*

*- Pleurotus eryngii,*

*- Porphyrellus porphyrosporus,*

*- Pulveroboletus gentilis,*

*- Pulveroboletus lignicola,*

*- Suillus tridentinus,*

*- Tricholoma aurantium,*

*- Tricholoma caligatum,*

*- Xerocomus moravicus.*

**3. razred *Gasteromycetes:***

*- Clathrus archeri,*

*- Geastrum fimbriatum,*

*- Geastrum minimum,*

*- Lycoperdon mammiforme,*

*- Mutinus caninus,*

*- Myriostoma coliforme,*

*- Pisolithus arhizus,*

*- Tulostoma brumale,*

*- Tulostoma fimbriatum.*

III. SAKUPLJANJE GLJIVA I STAVLJANJE
U PROMET

Članak 5.

U svrhu prerade, trgovine i drugog prometa smiju se sakupljati samo
sljedeće vrste samoniklih gljiva:

*1. nadzemne gljive*

- lisičica *(Cantharellus cibarius)* - isključujući varijetet:*amethysteus,*

- mrka trubača *(Craterellus cornucopioides),*

- pravi vrganji (vrste: *Boletus aereus, B. edulis, B. pinophilus
i B. reticulatus)*

- prosenjaci (vrste: *Hydnum repandum i H. rufescens),*

- puze (vrste: *Armillaria borealis, A. cepistipes, A. gallica, A.
mellea i A. ostoyae),*

- rujnice (vrste: *Lactarius deliciosus, L. deterrimus, L. hemicyaneus,
L. quieticolor, L. salmonicolor, L. sanguifluus i L. semisanguifluus),*

*2. podzemne gljive*

- veliki bijeli tartufi (vrste: *Tuber asa i T. magnatum),*

- crni tartufi (vrste: *Tuber aestivum, T. brumale, T. hiemalbum,
T. macrosporum, T. malenconii, T. melanosporum i T. uncinatum).*

Pojedini sakupljač gljiva u svrhu prerade, trgovine i drugog prometa
smije dnevno od svake vrste nadzemnih gljiva iz stavka 1. ovoga članka
sakupiti najviše 10 kg.

Pojedini sakupljač gljiva u svrhu prerade, trgovine i drugog prometa
smije dnevno sakupiti najviše 0,5 kg podzemnih gljiva iz stavka 1. ovoga
članka.

Za osobne potrebe pojedini sakupljač smije sakupiti dnevno najviše 2
kg plodišta nadzemnih gljiva, te 0,5 kg podzemnih gljiva.

Članak 6.

Za sakupljanje gljiva u svrhu prerade, trgovine i drugog prometa potrebno
je prethodno pribaviti dopuštenje Državne uprave za zaštitu prirode i okoliša.

Dopuštenje za sakupljanje gljiva iz stavka 1. ovoga članka izdaje se
pravnim ili fizičkim osobama koje se bave djelatnošću sakupljanja gljiva
u svrhu prerade, trgovine i drugog prometa.

Podnositelj zahtjeva za pribavljanje dopuštenja iz stavka 1. ovoga članka
dužan je uz zahtjev priložiti dokaze o registriranju za obavljanje djelatnosti
sakupljanja gljiva u svrhu prerade, trgovine i drugog prometa.

Dopuštenjem iz stavka 1. ovoga članka određuju se vrste, količine gljiva
koje se mogu sakupiti u svrhu prerade, trgovine i drugog prometa, rok za
koji se izdaje dopuštenje, te druge mjere zaštite prirode.

Članak 7.

Za sakupljanje gljiva u svrhu prerade, trgovine i drugog prometa sakupljač
gljiva mora imati potvrdu o stručnoj osposobljenosti.

Potvrdu o stručnoj osposobljenosti sakupljača gljiva izdaje pravna osoba
ili fizička osoba koja se bavi otkupom gljiva.

Potvrda iz stavka 2. ovoga članka treba sadržavati ime i prezime sakupljača
gljiva, jedinstveni matični broj građana, adresu stanovanja, navod da je
sakupljač osposobljen za sakupljanje gljiva u svrhu prerade, trgovine i
drugog prometa, te potpis odgovorne osobe i štambilj pravne osobe ili fizičke
osobe.

Potvrdu iz stavka 2. ovoga članka sakupljač gljiva je dužan imati sa
sobom, te je na zahtjev pokazati inspektoru zaštite prirode ili drugoj
za to ovlaštenoj službenoj osobi.

Pravna osoba ili fizička osoba koja se bavi otkupom gljiva, dužna je
svake godine izvršiti provjeru znanja sakupljača gljiva i u tu svrhu organizirati
stručno savjetovanje ili drugi oblik rada sa sakupljačima gljiva.

Članak 8.

Sakupljanje gljiva za osobne potrebe ili u svrhu prerade, trgovine i
drugog prometa, zabranjeno je u nacionalnim parkovima, strogim rezervatima
i u posebnim rezervatima.

Državna uprava za zaštitu prirode i okoliša može, iznimno, zbog stručno-znanstvenih
razloga odrediti i svako drugo ograničeno područje kao zaštićenu trajnu
plohu, na kojoj se privremeno ili trajno zabranjuje sakupljanje gljiva.

Članak 9.

Prilikom sakupljanja nadzemnih gljiva, sakupljač se mora držati sljedećih
mjera zaštite:

- sakupljati samo plodišta gljive,

- plodište nadzemne gljive mora se odrezati nožem, a ukoliko je dio
plodišta ukopan, potrebno ga je pažljivo izvaditi uz pomoć noža, bez uporabe
drugih alata (lopata, motika, grablje i dr.), te nastalu rupu zagrnuti
okolnim materijalom,

- voditi računa da se prilikom branja ili iskopavanja gljiva nepotrebno
ne oštećuje micelij ili neposredno stanište,

- sakupljač mora najmanje trećinu od ukupnog broja plodišta svake sakupljene
vrste ostaviti netaknutu na staništu, a u slučaju da naiđe samo na dva
plodišta, mora ostaviti jedno, odnosno, ako naiđe na pojedinačna plodišta,
mora ostaviti svako treće,

- zabranjeno je sakupljanje starih plodišta, tj. plodišta na kojima
je uočljiv neki od znakova propadanja, npr. truljenje, pljesnivosti i izrazita
crvljivost,

- zabranjeno je sakupljanje tek izniklih i vrlo mladih plodišta nadzemnih
gljiva čiji je promjer plodišta manji od: 20 mm za lisičicu, 15 mm za mrku
trubaču, 40 mm za prave vrganje, 35 mm za prosenjake i 30 mm za rujnice.

- za puze je dopušteno sakupljanje plodišta svih promjera,

- za ostale gljive, ako se sakupljaju za osobne potrebe, zabranjeno
je sakupljanje plodišta čiji je promjer manji od 1/5 promjera prosječnog
zrelog plodišta određene vrste, a za smrčke (rod Morchella) plodišta nižih
od 4 cm.

- sakupljač mora svaku sakupljenu vrstu gljiva odlagati i prenositi
odvojeno.

Članak 10.

Prilikom sakupljanja podzemnih gljiva, sakupljač se mora držati sljedećih
mjera zaštite:

- sakupljati gljive samo u razdoblju od 15. rujna do 31. prosinca,

- sakupljati gljive samo uz pomoć jednog, odgovarajućeg dresiranog psa,
uz kojeg smije biti još samo jedan pas u postupku dresure,

- kopati samo na mjestu nanjušivanja,

- kopati lopaticom čije sječivo nije duže od 15 cm i šire od 8 cm,

- plodišta bijelih tartufa, čije pojedinačno plodište ili najveće plodište
u skupini plodišta nije promjera većeg od 15 mm, mora ponovno zakopati
na mjestu vađenja,

- rupe, nastale vađenjem plodišta podzemnih gljiva mora ponovno zatrpati
iskopanom zemljom,

- zabranjeno je kopanje rupa promjera većeg od 30 cm,

- rupe, što ih sakupljač podzemnih gljiva iskopa istoga dana ne smiju
biti na udaljenosti manjoj od 150 cm,

- zabranjeno je presijecanje korijenja šumskog raslinja debljeg od 1
cm,

- trula i crvljiva plodišta podzemnih gljiva mora sakupljač ponovno
zakopati na mjestu vađenja,

- ako se sakupljanje gljiva obavlja u sumrak ili noću, obavlja se samo
uz pomoć svjetiljke s halogenom žaruljom i akumulatorskim baterijama,

- sakupljač mora svaku sakupljenu vrstu gljiva odlagati i prenositi
odvojeno.

Članak 11.

Za sakupljanje gljiva u znanstveno-istraživačke svrhe, mora se prethodno
pribaviti dopuštenje Državne uprave za zaštitu prirode i okoliša.

Dopuštenjem iz stavka 1. ovoga članka mogu se utvrditi posebne mjere
zaštite i druge neophodne mjere ili se može utvrditi način sakupljanja
gljiva kojim se, iznimno, odstupa od mjera zaštite iz članka 9. i 10. ovoga
Pravilnika.

Članak 12.

Ako sakupljanje podzemnih gljiva bitno smanji populaciju pojedine vrste
gljiva na određenom području, Državna uprava za zaštitu prirode i okoliša
skratit će sezonu sakupljanja, smanjiti propisanu dnevnu količinu plodišta
gljiva po sakupljaču, ograničiti broj sakupljača ili potpuno zabraniti
sakupljanje podzemnih gljiva na tom području, za određeno vrijeme.

Članak 13.

Državna uprava za zaštitu prirode i okoliša vodi očevidnik pravnih ili
fizičkih osoba koje se bave sakupljanjem gljiva i stavljanjem gljiva u
promet.

U očevidnik se unose podaci o nazivu i sjedištu tvrtke pravnih ili fizičkih
osoba koje se bave sakupljanjem gljiva i stavljanjem gljiva u promet, te
podaci o dopuštenoj vrsti i količini gljiva za sakupljanje, kao i o sakupljenoj
vrsti i količini gljiva, za svaku godinu.

Članak 14.

Pravnoj ili fizičkoj osobi koja se bavi sakupljanjem gljiva u svrhu
prerade, trgovine i drugog prometa, te se opetovano zatekne da postupa
suprotno mjerama zaštite iz članka 9. i 10. ovoga Pravilnika, neće se izdati
dopuštenje za sakupljanje gljiva.

Članak 15.

Gljive sakupljene u svrhu prerade, trgovine i drugog prometa, sakupljač
gljiva smije prodavati samo pravnoj ili fizičkoj osobi koja obavlja djelatnost
otkupa gljiva i koja ima dopuštenje Državne uprave za zaštitu prirode i
okoliša, ili na tržnici.

Članak 16.

Pravna ili fizička osoba koja se bavi djelatnošću otkupa gljiva vodi
evidenciju o otkupu gljiva (u daljnjem tekstu: otkupni blok).

Otkupni blok sadrži podatke za svaki pojedinačni otkup:

- ime i prezime sakupljača,

- jedinstveni matični broj građana,

- adresu stanovanja,

- datum i mjesto otkupa gljiva,

- hrvatske nazive otkupljenih vrsta gljiva,

- količinu otkupljenih gljiva za svaku vrstu gljiva,

- otkupnu cijenu za svaku otkupljenu vrstu gljiva,

- naziv tvrtke pravne ili fizičke osobe i potpis osobe koja vrši otkup
gljiva,

- potpis sakupljača gljiva.

Državnoj upravi za zaštitu prirode i okoliša dostavlja se jedanput mjesečno
preslika otkupnog bloka, te carinske deklaracije i carinskoga računa ako
je obavljen izvoz gljiva.

Članak 17.

Za izvoz gljiva potrebno je prethodno pribaviti dopuštenje Državne uprave
za zaštitu prirode i okoliša.

Zahtjev za dopuštenje izvoza iz stavka 1. ovoga članka treba sadržavati
vrstu i količinu gljiva za koje se traži dopuštenje izvoza.

IV. PRIJELAZNE I ZAVRŠNE ODREDBE

Članak 18.

Stupanjem na snagu ovoga Pravilnika prestaje važiti Pravilnik o zaštiti
gljiva *(Fungi)* ("Narodne novine" br. 79/98).

Članak 19.

Ovaj Pravilnik stupa na snagu danom objave u "Narodnim novinama".

Klasa: 612-07/98-25/09
Urbroj: 542-08-VM-98-1
Zagreb, 21. kolovoza 1998.

Ravnatelj
**dr. Ante Kutle**, v. r.

Pravilnik, NN 115/1998-1532